Diari Oficial de la Generalitat Valenciana


Sumari del DOGV 2506, del 12-05-1995 (1995/834667)

RESOLUCIÓ de 24 de febrer de 1995, de la Direcció General d'Ordenació i Innovació Educativa, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2506

Data del DOGV
:   12-05-1995

Secció del DOGV
:   ALTRES DISPOSICIONS

Número del document
:   1995/834667


Data del document
:   24-02-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 24 de febrer de 1995, de la Direcció General d'Ordenació i Innovació Educativa, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Decret 187/1994, de 15 de setembre (DOGV del dia 22), del Govern Valencià, regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, i també el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article sisé de l'Ordre de 16 de desembre de 1994, de la Conselleria d'Educació i Ciència, (DOGV del 3 de gener de 1995) pel qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials que els despleguen.   
En virtut d'això, vistos els projectes editorials presentats a supervisió i els informes del Servei d'Ordenació Acadèmica, aquesta Direcció General, resol:  
Primer  
Queden aprovats, per a l'Educació Primària, els projectes editorials supervisats que es citen en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.  
Segon  
Els materials curriculars que resulten dels projectes editorials hauran de reflectir l'autorització en els termes següents: «Material didàctic curricular homologat per a ... (cicle o curs) de l'Educació Primària, elaborat segons el projecte editorial aprovat per la Resolució de 24 de febrer de 1995, de la Direcció General d'Ordenació i Innovació Educativa, de la Conselleria d'Educació i Ciència».  
Contra aquesta resolució, que no esgota la via administrativa, els interessats podran interposar un recurs ordinari davant el conseller d'Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 24 de febrer de 1995.- El director general d'Ordenació i Innovació Educativa: Guillem Badenes i Franch.  
ANNEX  
Editorial Casals, SA: projecte, en versió valenciana, de l'àrea de Valencià: Llengua i Literatura, per al cicle primer d'Educació Primària.  
Editorial Marfil, SA: projecte, en versió castellana, de l'àrea de Coneixement del Medi Natural, Social i Cultural, per als cicles primer, segon i tercer de l'Educació Primària.  
Editorial Marjal (grup Edebé): projecte globalitzat Festa, en versió valenciana, de les àrees de: Coneixement del Medi Natural, Social i Cultural; Educació Artística; Valencià: Llengua i Literatura, i Matemàtiques, per al primer cicle d'Educació Primària.   
Editorial SM: projecte, en versió valenciana, de l'àrea de Valencià: Llengua i Literatura, per al cicle tercer d'Educació Primària.